Lamvik hadde flere forskningsopphold i utlandet, blant annet i Darmstadt, professor Watzingers fødeby. Han var også en tid ved University of Minneapolis, USA, der han lærte datateknikk for å løse tekniske ligninger. Han samarbeidet en tid med Dr Jiemin Zhou, en forsker fra Central South University of Technology Changsa, P.R. China som var gjesteprofessor ved NTNU. De publiserte noen artikler sammen, og Lamvik holdt noen forelesninger ved Zhous universitet i Kina. Han fikk tittelen gjesteprofessor der for perioden 1998–2003.